Aptarimas:Kamila (Jungtinė Karalystė)

message: „Karolio III-ojo“, „Elžbietos II-osios“ ir pan. Galūnės prie romėniškų skaičių lt vikipedijoje nemirtingos – tai naikinamos, tai vėl išlenda. --Vilensija (aptarimas) 12:24, 15 spalio 2022 (EEST)
replies: text: Aš tai nesuprantu, kas išgalvojo, kad čia blogai? Hugo.arg (aptarimas) 18:54, 15 spalio 2022 (EEST)

message: Tai gal reikėtų vieną kartą nuspręsti kaip rašomi karališkųjų šeimų narių straipsnių pavadinimai – dabar vienuose straipsniuose titulas skliausteliuose rašomas, antruose po kablelio, trečiuose vien tik vardas... Trūksta nuoseklumo. Vikipedijos taisyklėse minima, kad hierarchų pavadinimai turėtų būti rašomi skliausteliuose, tačiau čia kalbama vien apie atvejus, kai siekiama patikslinimo, o ne apie bendrai taikomą praktiką. Siūlyčiau titulus rašyti po kablelio, kaip tai daroma angliškoje Vikipedijoje, nes šie yra asmens tapatybės dalis, o ne antraeilis sukonkretinimas – jie rašomi net pasuose vietoje pavardės. SeriousThinker (aptarimas) 15:22, 15 spalio 2022 (EEST)
replies: text: Netinkamas ir pavadinimas „Britanija“. Turėtų būti bent jau Didžioji Britanija, o geriau – Jungtinė Karalystė. –Adamvs (aptarimas) 16:11, 15 spalio 2022 (EEST)
replies: text: :Kai norima atskirti skirtingų šalių monarchus, rašoma (Prancūzija), (Bohemija) ir t. t. Kai patikslinami titulai, juos, manau, geriausia būtų rašyti po kablelio. –Adamvs (aptarimas) Adamvs (aptarimas) 16:22, 15 spalio 2022 (EEST)
replies: text: ::„Kamila (Jungtinė Karalystė)“ irgi skamba ne kaip – tarsi Kamila būtų ne asmuo, o kokia nors sala Atlanto vandenyne. Suprantu tokio pavadinimo būtinybę, kai yra keli monarchai vienu vardu, bet šiuo atveju kažin, ar tai tikslinga. Aišku, tiksliausia būtų „Kamila, Jungtinės Karalystės karalienė“, bet pavadinimas yra galimai pernelyg ilgas, todėl ir buvo pasirinkta „Kamila, Britanijos karalienė“. Bet kokiu atveju, laikausi nuomonės, kad geriausias sprendimas būtų vardas ir asmens titulas po kablelio.  SeriousThinker (aptarimas) 17:32, 15 spalio 2022 (EEST)
replies: text: :::Kur įmanoma, monarchus taip pat galima atskirti pridedant kilmę (Prancūzas, Ispanas ir pan.), bet, norint nuoseklumo dėl kitų atvejų, būtų galima pasiūlyti susitarimą. –Adamvs (aptarimas) 18:39, 15 spalio 2022 (EEST)
Tikrai, dabar panašiau į kokią salą ar miestą. Siūlyčiau Kamila (Britanijos karalienė). Hugo.arg (aptarimas) 18:56, 15 spalio 2022 (EEST)

text: Jeigu Britanijos, nepatingėkime pridėti Didžiosios. Bet geriau Jungtinės Karalystės, nes tai oficialus valstybės pavadinimas. Adamvs (aptarimas) 19:48, 15 spalio 2022 (EEST)
replies: text: :Kažkaip Jungtinės Karalystės karalienė skamba kaip sviestas sviestuotas. Matyt, geriausias variantas būtų Kamila, Didžiosios Britanijos karalienė, nes priešingu atveju susiduriama su skambumo trūkumais. Tai galbūt nėra visiškai tikslu, bet nelabai yra alternatyvų, nes šiuo atveju atsikratyti žodžio „karalystė“ nelabai įmanoma. Be to, kitose Vikipedijose irgi rašoma, kad ji yra Didžiosios Britanijos karalienė. SeriousThinker (aptarimas) 21:12, 15 spalio 2022 (EEST)
thread_title:  Dėl straipsnių apie karališkųjų šeimų narius pavadinimų 

message: Kažin, kaip čia su tuo jos titulu – angliškoje Viki po karūnavimo „konsortė” pašalinta. --Obivan Kenobi (aptarimas) 11:19, 7 gegužės 2023 (EEST)
replies: text: „Konsortė“ labai techniškas terminas, geriau „karalienė“. „Konsortė“ sakydavo tik kad būtų aišku, kad kalbama ne apie mirusią karalienę Elžbietą. Galima užsiminti, jog ji konsortė kai kalbama konkrečiai apie titulus. –Adamvs (aptarimas) 12:23, 7 gegužės 2023 (EEST)
replies: text: :Tai kad panašu, jog būtent iš titulo žodelis „konsortė” pašalintas. Pvz., oficialioje svetainėje prieš karūnavimą ji visur vadinama „The Queen Consort” , po karūnavimo tik „The Queen” ? --Obivan Kenobi (aptarimas) 13:08, 7 gegužės 2023 (EEST)
replies: text: ::Jis nėra titulatūros dalis. Manau, kad gerai, kaip yra dabar. –Adamvs (aptarimas) 15:04, 7 gegužės 2023 (EEST)
replies: text: :::Matyt, nesigaudau terminologijoje. Tiek to, pasikliauju Jūsų kompetencija. --Obivan Kenobi (aptarimas) 15:26, 7 gegužės 2023 (EEST)
thread_title:  Titulas